open-index/open-wikipedia-markdown huggingface dataset:
Viljandi Katariina kabel

**Viljandi Katariina kabel** oli 14. sajandil või 15. sajandi alguses rajatud kabelihoone Viljandis, mis lammutati juba 1558. aastal ja mille alusmüürid kaevati välja 1908. aastal. Kabeli vare asub Viljandi mõisa pargi territooriumil Viljandi mõisa kalmistul, paiknedes ligikaudu Viljandi laululava taga. Kuulub kultuurimälestisena muinsuskaitse alla.

## Kirjeldus
Kabel koosnes ruudulähedase põhiplaaniga pikihoonest ja nelinurksest kooriruumist. Hoone mõlemad osad olid silmatorkavalt asümmeetrilise kujuga. Portaal paiknes lõunaseinas. Kabeli pikihoone võis olla kahelööviline ja kahetraveeline nelja võlvikuga ja keskpiilariga ruum. Et müürid olid säilinud meetrikõrguselt, ei ole akende olemasolu ega arv teada. Võlvide kohta annavad tunnistust leitud trapetsiaalsed võlvikivid ja kaksikmõigasroiete profileeritud kiilkivid. Leiti põrandat katnud glasuuritud põrandaplaatide jälgi. Viljandi muuseumis asub kaheksakandiline madal talumitaoliselt laieneva kujuga piilarikapiteel, mille lamereljeefses siluetitaolises dekooris võib ära tunda üksikuid motiive - kotkas, draakon, viinapuuleht, tammeoks jt. Kabeli väljakaevamistel 20. sajandi algul leitud raiddetaili lamereljeefne kujundus sarnaneb stiililt Tallinna Suurgildi hoone kapiteelide raiddekoorile ja on dateeritud 15. sajandi algusse.

## Ajaloost
1506. aastal esmamainitud kabeli juurde maeti Poola revisjoni teatel orduvendi. Kroonik Dionysius Fabriciuse teatel lammutati see väljaspool
linnamüüri paiknenud ja orduvendade matusepaigana teeninud kabel (*sacellum D. Katharinae dicatum*) ordumeister Wilhelm von Fürstenbergi (1557-1559) käsul pärast seda, kui moskoviidid 1558. aasta juulis Vene-Liivi sõjas Narva ja Tartu vallutasid.

Parun Oswald von Ungern-Sternberg suri veebruaris 1907 ja perekonnakalmistu otsustati rajada Kabelimäele (saksa keeles *Kirchberg*). Kalmistu teede rajamisel oktoobris 1907 satuti ehitise jäänustele, mis kaevati lahti 1908. aastal.

Hoone identifitseerisid Katariina kabelina Riia kunstiajaloolane Karl Woldemar von Löwis of Menar koos Viljandi Kirjandusliku Seltsi esimehe arhivaar Georg von Freymanniga.

## Viited

## Välislingid
* 
* Viljandi Katariina kabel. Arhitektuurimälestise pass (koostanud Kaur Alttoa)

## Kirjandus
* Freilegung der Überbleibsel der St Katharinenkapelle. Von K. v. Löwis of Menar. 1908. // Jahresbericht der Felliner litterarischen Gesellschaft pro 1907-1908 (Beilage). Fellin 1909. (saksakeelne tekst, kolm lehte jooniseid leidudest)
Kiiruisutamine 1924. aasta taliolümpiamängudel

**[[Kiiruisutamine|Kiiruisutamisvõistlused]] [[1924. aasta taliolümpiamängud]]el** Chamonix's peeti laupäeval, 26. jaanuaril ja pühapäeval 27. jaanuaril. Toimumiskohaks oli Chamonix' olümpiastaadion. Võisteldi viiel kiiruisutamise distantsil, mis olid mõeldud ainult meestele. See oli esimene suurem kohtumine Euroopa ja Põhja-Ameerika sportlaste vahel 20. sajandil.

Charles Jewtraw võitis 1924. aasta talimängude esimese kuldmedali ning Clas Thunberg ja Roald Larsen võitsid kumbki medali kõigil viiel võistlusel, kusjuures Thunberg võitis 3 kulda. 

## Tulemused
### Mehed
#### 500 m


		

Kuupäev: 26. jaanuar
Osavõtjaid: 27 võistlejat
Riike: 10
**Maailmarekord**: **43.4** Oscar Mathisen , 17. jaanuar 1914, Davos


#### 1500 m

			

Kuupäev: 27. jaanuar
Osavõtjaid: 22 võistlejat
Riike: 9
**Maailmarekord**: **2:17.4** Oscar Mathisen , 18. jaanuar 1914, Davos


#### 5000 m

	

Kuupäev: 26. jaanuar
Osavõtjaid: 22 võistlejat
Riike: 10
**Maailmarekord**: **8:26.5** Harald Strøm , 18. veebruar 1922, Kristiania


#### 10 000 m

		

Kuupäev: 27. jaanuar
Osavõtjaid: 16 võistlejat
Riike: 6
**Maailmarekord**: **17.22,6** Oscar Mathisen , 1. veebruar 1913, Kristiania


#### Mitmevõistlus



Kuupäev: 26.-27. jaanuar
Osavõtjaid: 11 võistlejat
Riike: 5
Paremusjärjestus määrati individuaaldistantside kohapunktide summa põhjal, kuid võttes arvesse ainult kõigi nelja sõidu lõpetanud uisutajate tulemusi. Siin esitatakse ka kogusumma punktid. Kogusumma on kiiruisutamise punktisüsteem. Seda kasutatakse mitmevõistlusturniiridel, et konverteerida erinevate distantside tulemused punktideks, et selgitada välja üldine võitja.


## Medalid

{| class="wikitable" style="text-align:center;"
|- bgcolor="#efefef"
! colspan=6|  Chamonix 1924 
|-
Ketnet

**Ketnet** on Belgia ringhäälingu Vlaamse Radio- en Televisieomroeporganisatie (VRT) hollandikeelne laste telekanal.

## Logode ajalugu

VRT Ketnet logo (1997-2006).svg|1997-2006
VRT Ketnet logo (2006-2010).svg|2006-2010
Logo Ketnet (roos).png|2010-2012
Ketnet Logo 2012.png|2012-2015
VRT Ketnet logo.svg|2015-2021
Ketnet 2021.svg|2021-


## Saated
### Kohalikud

* "AbraKOdabra"
* "Amika"
* "Back to School met Zita"
* "Bol & Smik"
* "Boris en Binti"
* "D5R"
* "Daar is Dobus"
* "Dag Sinterklaas"
* "De elfenheuvel"
* "Galaxy Park"
* "Go Go Stop"
* "Go IV"
* "Ghostrockers"
* "Hopla"
* "Ketnetpop"
* "Kwiskwat"
* "Mega Mindy"
* "Musti"
* "NT van Ketnet"
* "Piet Piraat"
* "ROX"
* "Samson en Gert"
* "Sintressante Dingen"
* "Spring"
* "Stafari"
* "Tip en Tap"
* "Van-a-1, Van-a-2"
* "W817"

### Future

Clifford The Big Red Dog 

### Rahvusvahelised
Subtiitrid on hollandi keeles.

* "Aladdin"
* "Alex Macki salamaailm"
* "Angry Birds Toons"
* "Degrassi kool ja tema noored"
* "Džungli George"
* "Džungliraamat"
* "Herakles"
* "Hirmujudinad"
* "Hubert ja Takako"
* "Kass Oggy ja kurjad prussakad"
* "Lammas Shaun"
* "Smurfid"
* "Tweenie-põngerjad"
* "Väike prints"
* "Wallace ja Gromit"

## Vaata ka
* Eén
* Canvas

## Välislingid
* ketnet.be
Johann II (Holstein-Kiel)

**Johann II** *Ükssilm* (1253–1321) oli Holstein-Kieli krahv aastatel 1263–1316.

## Elu

Ta oli krahv Johann I noorem poeg.

Ta jagas krahvkonda oma onu, Holstein-Itzehoe krahvi Gerhard I-ga ja oma vanema venna, krahv Adolf V-ga. Johann II sai ala Kieler Förde ning Alsteri ja Pinnau lätete vahel. Ta elas Kieli lossis. Ta oli õnnetu valitseja.

1308. aastal järgnes tema teisena sündinud poeg Adolf VII Holstein-Segebergis Johann II vennale Adolf V-le. Pärast oma kahe poja Adolf VII ja Christopheri vägivaldset surma vastavalt 1313. ja 1315. aastal omastasid tema sugulased Holstein-Plöni krahv Johann III ja Holstein-Rendsburgi krahv Gerhard III suurema osa tema territooriumist. Ta elas surmani Kieli linna ja selle ümbruse tuludest.

Tema hüüdnimi viitab õnnetusele, kus ta kaotas ühest silmast nägemise pärast kojanarri õnnetut kanakondi viset.

## Abielu ja järglased

Ta abiellus Taani kuninga Christopher I tütre Margaretiga ja nad said kaks poega:

* Christopher
* Adolf VII
Four

**"Four"** on Briti-Iiri poistebändi One Direction'i neljas stuudioalbum, mis ilmus 17. novembril 2014. aastal. Albumil on kaks singlit "Steal My Girl" ja "Night Changes". See oli bändi viimane album, kus osales ka Zayn Malik, kes lahkus bändist 2015. aastal. 

## Lood
***"Four"*** - eriväljaanne (koos lisalugudega)

# "Steal My Girl" 3:48
# "Ready to Run" 3:16
# "Where Do Broken Hearts Go" 3:49
# "18" 4:08
# "Girl Almighty" 3:21
# "Fool's Gold" 3:31
# "Night Changes" 3:46
# "No Control" 3:19
# "Fireproof" 2:54
# "Spaces" 4:16
# "Stockholm Syndrome" 3:34
# "Clouds" 3:51
# "Change Your Ticket" 4:26
# "Illusion" 3:14
# "Once in a Lifetime" 2:38
# "Act My Age" 3:18

## Turnee
Turnee "On the Road Again" algas 2015. aasta veebruaris ning kestis kuni oktoobrini. Maailmaturnee koosnes 80 kontserdist.
Helme Issanda Ihu kabel

**Helme Issanda Ihu kabel**, ka **Püha Ihu kabel** või **Püha Risti kabel**, oli hiliskeskaegne kabel, mis hävis välgulöögist 1740. aastal ja on säilinud varemetena. Asub Helme Maarja kirikust 500 meetrit lõuna pool ja on arhitektuurimälestisena kaitse all.

## Kirjeldus
Kabel oli ristkülikukujulise põhiplaaniga ilma iseseisva kooriruumita ühelöövine kahe ruudukujulise võlvikuga ehitis. Kabeli seinad olid peamiselt maakividest, kuid vuugitäidetes oli kasutatud tellisetükke. Müürid olid 1,3–1,4 meetri paksused, hoonel olid arvatavasti kõrged otsaviilud. Pikiseinte keskel paiknenud tugipiilarid viitavad kunagi kabelit katnud võlvidele. Sissepääsuga portaal paiknes hoone lääneseinas. Kabelist on säilinud mõned müürifragmendid. Veel sõjajärgsel ajal oli osaliselt säilinud kabeli lääneviil. Kabel on oletatavasti ehitatud 15. sajandil.

## Ajaloost

Vanimad teated Helme kabeli kohta on 16. sajandi algusest, kui ordumeister Plettenbergi kirja mustandis mainitakse Issanda Ihu kabelit. Siis oli Helmes kaks vikaarikohta – üks kihelkonnakiriku, teine kivikabeli juures. Et mõlema palk oli nii väike, et ametikohad jäid täitmata, otsustati need ühendada. Preester pidi pühapäeviti ja suurtel pühadel missasid pühitsema suvel kabelis ja talvel suures kirikus. Igal neljapäeval tuli kabelis lugeda Püha Sakramendi ja igal esmaspäeval kõigi kristlike hingede missat. Poola-aegsete revisjonide (1590/1599, 1613) andmetel oli kabel siis katuseta ja varemetes. Kabelit mainitakse eestlaste, kihelkonnakirikut aga sakslaste kirikuna. Kantsu talus 1940. aastatel elanud Helga Pehme sõnul – kabelivare on selle talu asukoha lähedal – rääkisid tollal vanad taluperemehed, et kabelis käidi tavalistel pühapäevadel, kuid suurte pühade ajal, kui oli palju rahvast, mindi kihelkonnakirikusse. Rahva seas liikus kiriku ja kabeli vanuse kohta erinevaid jutte: kord on peetud vanemaks suurt, kord väikest pühakoda. On ka pärimus, mille kohaselt olevat kabeli ehitanud talupojad.

Kabel jäi esimest korda varemetesse Liivimaa sõja (1558–1583) ajal ja hoone puupõrand võeti üles. Kui Helme Maarja kirik 1702. aastal Põhjasõjas maha põletati, ehitati kabel taas üles, sest vaeseks ja väikseks jäänud kogudusel ei olnud esialgu jaksu kihelkonnakiriku taastamiseks. Pärast viimast, 1740. aasta põlemist on kabeli varemed lammutatud ehitusmaterjali võtmiseks: võlvid on alla lastud ja vähegi taaskasutuseks kõlblikud kivid rusudest hoolega välja korjatud. Arvatavasti lõhuti võlvid ja suur osa seinu 19. sajandil, päriseks ostetud talude väljaehitamise ajal. Idasein oli osalt püsti veel hiljemgi, see lammutati 1950. aastatel ja varemeid lõhuti ka hiljem maaparandustööde ajal. Alates 1999. aastast on varemed arhitektuurimälestisena kaitse all.

2018. ja 2019. aastal korraldas Tartu Ülikool Mulgimaa kultuuriprogrammi rahalisel toel varemetes arheoloogilised uurimistööd eesmärgiga selgitada välja, kas hoone võib olla seotud varasema kultuskohaga.

## Viited

## Välislingid
* 23093 Helme kabeli varemed. – Kultuurimälestiste register
* H. Valk. Helme keskaegse kabeli varemed paljastavad ajalugu. – Tõrva Teataja, 18. detsember 2019
Radio 1 (Belgia)

**Radio 1** on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam.

## Logode ajalugu

VRT Radio 1 logo 2002.svg|199?-2003
VRT Radio 1 logo (2003-2014).svg|2003-2014
VRT Radio 1 logo.svg|2014-2025


## Vaata ka
* Radio 2 (Belgia)
* Klara (raadiojaam)
* Studio Brussel
* MNM (raadiojaam)

## Välislingid
* radio1.be
Studio Brussel

**Studio Brussel** või **StuBru** on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam.

## Logode ajalugu

Studio Brussel logo old.svg|1998-2002
VRT Studio Brussel logo (2003-2019).svg|2002-2019
VRT StuBru logo.svg|2019-


## Vaata ka
* Radio 1 (Belgia)
* Radio 2 (Belgia)
* Klara (raadiojaam)
* MNM (raadiojaam)

## Välislingid
* studiobrussel.be
Maarja kabel

**Maarja kabel** võib olenevalt kontekstist tähendada järgmist:
* Lääne-Euroopa gooti katedraalide arhitektuuris kabelipärja idapoolseimat kabelit, mis on pühitsetud neitsi Maarjale (*[[Lady chapel]]*).  
* Maarja kabelit Oleviste kirikus
* Maarja kabelit Viru-Nigula kihelkonnas
MNM (raadiojaam)

**MNM** on Belgia ringhäälingu Vlaamse Radio- en Televisieomroeporganisatie (VRT) hollandikeelne raadiojaam. Kuni aastani 2009 oli raadiojaama nimi **Donna**.

## Logode ajalugu

MNM Logo 2009.png|2009-2010
MNM logo.png|2010-2015
VRT MNM logo.png|2015-2018
Mnm logo.svg|2018-


## Vaata ka
* Radio 1 (Belgia)
* Radio 2 (Belgia)
* Klara (raadiojaam)
* Studio Brussel

## Välislingid
* mnm.be
Pavel Francouz

**Pavel Francouz** (sündinud 3. juunil 1990 Plzeňis) on Tšehhi jäähokimängija, kes mängib väravavahina NHL-i klubis Colorado Avalanche.

Ta alustas klubikarjääri kodulinna klubis HC Plzeň, mille koosseisus debüteeris ta Tšehhi kõrgliigas hooajal 2008–09. Tšehhi kõrgliigas on ta mänginud veel HC Oceláři Třineci ja HC Litvínovi ridades. Hooajal 2014–15 tuli ta Litvínoviga Tšehhi meistriks. Hooaegadel 2012–13 ja 2014–15 valiti Francouz Tšehhi liiga hooaja parimaks väravavahiks ning hooajal 2014–15 lisaks väljalangemismängude väärtuslikumaks mängijaks.

Aastatel 2015–2018 mängis ta kolm hooaega KHL-i klubis Tšeljabinski Traktor. 2017. aastal osales ta KHL-i tähtede mängul. Hooaegadel 2016–17 ja 2017–18 oli ta liigas parima tõrjeprotsendiga väravavaht. Hooajal 2017–18 valiti ta liiga hooaja parimaks väravavahiks ja liiga hooaja sümboolsesse koosseisu.

2018. aasta mais sõlmis ta lepingu Colorado Avalanche'iga. Hooajal 2018–19 mängis ta põhiliselt American Hockey League'i klubis Colorado Eagles. Järgmisel hooajal jagas ta Philipp Grubaueriga Avalance'i põhiväravakohta. Põhihooajal pääses Francouz väljakule 34 mängus, saades 21 võitu. 2020. aasta veebruaris pikendas ta Avalanche'iga lepingut kahe aasta võrra.

Tšehhi jäähokikoondisse on Francouz kuulunud kuutel maailmameistrivõistlustel ja 2018. aasta taliolümpiamängudel.

## Välislingid
* Pavel Francouz NHL.com lehel
* Pavel Francouz hockeydb.com lehel
Nazem Kadri

**Nazem Samir Kadri** (sündinud 6. oktoobril 1990 Londonis Ontario provintsis) on Kanada jäähokimängija, kes mängib keskründajana NHL-i klubis Calgary Flames.

Aastatel 2006–2010 mängis ta Ontario Hockey League'i (OHL) klubides Kitchener Rangers ja London Knights. 2008. aastal tuli ta Rangersiga OHL-i meistriks.

2009. aastal valis Toronto Maple Leafs ta NHL ''Draft''is seitsmenda valikuna. NHL-is tegi ta debüüdi 8. veebruaril 2010 mängus San Jose Sharksi vastu. Hooaja 2010–11 alguses mängis ta American Hockey League'i klubis Toronto Marlies. 2010. aasta novembris naasis ta Maple Leafsi meeskonna juurde. 11. märtsil 2011 lõi ta mängus Boston Bruinsi vastu oma esimese värava NHL-is. Maple Leafsi põhikoosseisus kindlustas ta koha hooajal 2012–13.

Aastatel 2019–2022 mängis Kadri kolm hooaega Colorado Avalanche'is. 2022. aastal võitis ta klubiga Stanley karika. Ta oli esimene moslem, kes on Stanley karika võitnud. Samal aastal valiti ta ka NHL-i tähtede mängule. Lisaks oli hooaeg 2021/22 tema senise NHL-i karjääri kõige resultatiivsem 28+59).

2022. aasta augustis sõlmis ta seitsmeaastase lepingu Calgary Flamesiga.

2010. aastal võitis Kadri Kanada kuni 20-aastate koondisega juunioride maailmameistrivõistlustel hõbemedali. Ta kuulus Kanada koondisse 2014. aasta maailmameistrivõistlustel.

## Viited

## Välislingid
* Nazem Kadri NHL.com lehel
* Nazem Kadri hockeydb.com lehel
Taavi Einaste

**Taavi Einaste** (sündinud 17. juunil 1980) on eesti biotehnoloogia- ja IT-ettevõtja. Ta on õppinud Tallinna Reaalkoolis ja Tartu Ülikoolis tehnoloogia juhtimise erialal.

## Ettevõtlus
Ta on ettevõtete Bioatlas OÜ, DNA Art Development OÜ ja Labtowellnes OÜ kaasasutaja Indrek Kasega ning Tibusid Loeme Sügisel OÜ asutaja, mis tegeleb investeerimisega. Juhatuse liige on ta 4 osaühingus ning osanik 5 osaühingus. 

## Osalemine poliitikas
Einaste osales 2021. aasta kohaliku omavalitsuse volikogude valimistel Lääne-Virumaal Haljala vallas valimisliit PLAAN A nimekirjas. Valimistel anti tema poolt kolm häält. 

## Isiklikku
2017. aastal abiellus ta Susan Luitsaluga. Varasema elukaaslasega on Einastel kaks last.

## Viited

## Välislingid
*IDÜLL KAPTENIKÜLAS: Nortali partner Taavi Einaste ja kirjanik Susan Luitsalu soetasid koroonapelgupaiga Käsmusse. Kroonika, 22.11.2020.
*Taavi Einaste. Simply Go võiks avada piirid. err.ee, 05.02.2021.
*Merekultuuri taasväärtustamisele hoogu juurde! Valimistutvustus.
Samuel Girard

**Samuel Girard** (sündinud 12. mail 1998 Robervalis Québecis) on Kanada jäähokimängija, kes mängib kaitsjana NHL-i klubis Colorado Avalanche.

Aastatel 2014–2017 mängis ta kolm hooaega Quebec Major Junior Hockey League'i klubis Shawinigan Cataractes. Hooajal 2015–16 pälvis liiga parimale kaitsemängijale antava Emile Bouchard Trophy ja liiga kõige spordimehelikumale mängijale antava Frank J. Selke Memorial Trophy ning valiti lisaks kogu Canadian Hockey League'i kõige spordimehelikumaks mängijaks sel hooajal. Hooaegadel 2015–16 ja 2016–17 oli ta liigas kõige resultatiivsem kaitsemängija.

2016. aastal valiti ta NHL-i ''draft''is Nashville Predatorsi poolt 47. valikuna. Hooaja 2016–17 lõpus mängis ta American Hockey League'i klubis Milwaukee Admirals. NHL-is tegi ta Predatorsi meeskonnas debüüdi 10. oktoobril 2017 mängus Philadelphia Flyersi vastu. Esimese värava lõi ta liigas juba kaks päeva hiljem oma teises liigamängus Dallas Starsi vastu.

2017. aasta novembris siirdus ta Avalanche'i.

## Välislingid
* Samuel Girard NHL.com lehel
* Samuel Girard lehel hockeydb.com
Matt Calvert

**Matthew Dean Calvert** (sündinud 24. detsembril 1989 Brandonis Manitobas) on Kanada jäähokimängija, kes mängib NHL-i klubis Colorado Avalanche ründajana vasakäärel.

Aastatel 2007–2010 mängis ta kolm hooaega Western Hockey League'i klubis Brandon Wheat Kings.

2008. aastal valiti ta NHL-i ''draft''is Columbus Blue Jacketsi poolt 127. valikuna. Hooaega 2010–11 alustas Calvert Blue Jacketsi noorteklubis Springfield Falcons, mis mängis American Hockey League'is. NHL-is tegi ta Blue Jacketsi meeskonnas debüüdi 8. jaanuaril 2011 mängus Anaheim Ducksi vastu. Esimese värava lõi ta liigas järgmises mängus Los Angeles Kingsi vastu. Hooajal 2011–12 mängis ta veel põhiliselt Falconsis, kuid kindlustas järgmisel hooajal koha Blue Jacketsi põhikoosseisus.

Pärast kaheksat hooaega Blue Jacketsis liitus Calvert 2018. aasta juulis Avalanche'iga.

## Välislingid
* Matt Calvert NHL.com lehel
* Matt Calvert hockeydb.com lehel
Sean Kuraly

**Sean Kuraly** (sündinud 20. jaanuaril 1993 Dublinis Ohio osariigis) on USA jäähokimängija, kes mängib NHL-i klubis Columbus Blue Jackets keskründajana.

Aastatel 2012–2016 mängis ta neli hooaega Miami Ülikooli jäähokimeeskonnas. Hooajal 2015–2016 valiti ta National Collegiate Hockey Conference'i hooaja parimaks kaitsvaks ründemängijaks.

2011. aastal valis San Jose Sharks ta NHL-i ''draft''is 133. valikuna. NHL-is debüteeris ta 3. novembril 2016 Boston Bruinsi mängus Tampa Bay Lightningi vastu. Suurem osa hooajast 2016–17 mängis ta aga American Hockey League'i klubis Providence Bruins. NHL-is lõi ta oma kaks esimest väravat hooaja 2016–17 väljalangemismängudes Idakonverentsi veerandfinaalis Ottawa Senatorsi vastu. Bruinsis mängides oli tema resultatiivseim hooaeg 2019/20, mil ta lõi kuus väravat ja andis 17 väravasöötu. Hooajal 2018/19 jõudis ta Bruinsiga Stanley karikavõistlustel finaalmängudele, kus kaotati St. Louis Bluesile.

2021. aasta juulis sõlmis ta nelja-aastase lepingu Columbus Blue Jacketsiga. Kohe esimesel hooajal Blue Jacketsis tegi Kuraly NHL-is oma seni resultatiivseima hooaja, kui lõi 14 väravat ja andis 16 väravasöötu.

## Viited

## Välislingid
* Sean Kuraly NHL.com lehel
* Sean Kuraly hockeydb.com lehel
Karula uus Maarja kirik

**Karula Maarja kirik** on Lüllemäel asuv luteri kirik, mis ehitati kirikuks ümber Karula kirikumõisa viljaaidast.

Kirik paikneb varemeis ajaloolisest Karula kihelkonnakirikust mõnisada meetrit idas. Hoone ehitati 1995.–1997. aastal ja selle pühitses 10. mail 1997 peapiiskop Jaan Kiivit.

## Ajaloost
Taastatud Eesti Vabariigi ajal puhastati muinsuskaitseseltsi eestvõttel Karula Maarja kiriku varemed võsast ja sinna kasvanud puudest. Karula kogudus taasasutati pärast 20-aastast vaheaega 1991. aastal. Kunagisest Karula 4000 koguduseliikmest oli alles jäänud paarkümmend inimest. 1992. aasta oktoobris võttis vastu kutse alustada Karula koguduse taastamist diakon Enno Tanilas, kes samal aastal kolis ka perega Karulasse.

Jumalateenistusi peeti esialgu Lüllemäe kultuurimajas. 1995. aasta talvel tekkis mõte ehitada uus kirik. Karula Maarja kiriku taastamine ei tulnud koguduse rahalist olukorda arvestades kõne alla. Sobiv hoone uueks pühakojaks tundus endine kirikumõisa ait-kuivati, mida Nõukogude ajal oli kasutatud loomalaudana. Ehitust alustati 23. mail 1995. Uue kiriku projekt valmis Tallinna arhitektuuribüroos Poolgas&Co, ehitasid Tõrva firmad SA MET ja Helix. Ehitusel osalesid ka mõned koguduseliikmed.

Uuele kirikule valmistas altari, altarivõre ja laulunumbrialuse Rebasemõisa puutöömeister Kalmer Daniel. Kantsel on Tallinna Jaani Seegi kiriku restaureeritud kantsel. Kiriku toolid, krutsifiksi ja altarikatted kinkis kirikule sõpruskogudus Hämeenkoskist, kes toetas ka kiriku ehitust. Kirik pühitseti 10. mail 1997 ja jumalateenistusel osalesid kõik Valga praostkonna vaimulikud.

Karula mõisnike von Grotede järeltulijad kinkisid kirikule 2001. aastal Eesti kunstniku Dolores Hoffmanni vitraaži "Püha õhtusöömaaeg", millel ühe pärimuse järgi on Karula kuppelmaastiku taustal kujutatud jüngritena kohalikke elanikke. Vitraaž pühitseti 24. juunil 2001.

## Viited
Ene Peiker

**Ene Peiker** (6. juuni 1943 – 21. august 2020) oli eesti dirigent, koormeister, hääleseadja ja õpetaja. 

Ta lõpetas 1957 Valga 1. Keskkooli ja 1970 Tallinna Riikliku Konservatooriumi koorijuhtimise alal, kus tema õpetajaks oli Harri Ilja. 

Ene Peiker lõi aastakümneid kaasa Tartu kultuurielus. Ligi 40 aastat oli Peiker Tartu Akadeemilise Meeskoori koormeister ja abidirigent ning õpetas Tartu Õpetajate Seminaris dirigeerimist. Ene Peiker oli tegev ka Tartu Kultuurihoone Sõprade Seltsingu tegevuses, kogudes ja talletades Tartu kultuurielu ajaloolisi materjale, ning osales üle 25 aasta Tartu mälumängurite žüriis. Ta võttis osa Eesti Naislaulu Seltsi ja Meestelaulu Seltsi tegevusest. 

Aastatel 1961–1968 juhendas ta Tartu Kunstikoolis ansambleid ja soliste, 1965–1966 töötas laulmisõpetajana Luunja 8-klassilises koolis. 1966–1974 juhendas ta ENSV Ametiühingute Nõukogu Tartu Kultuurihoones soliste ja oli naiskoori Leelo koormeister. 

Aastatel 1974–1980 töötas Ene Peiker Tartu Pedagoogilise Kooli muusikaõpetajana, 1980–1984 Tartu 3. Keskkooli muusikaklassi õpetajana ja 1984–2001 Tartu Õpetajate Seminaris dirigeerimise õppejõuna, olles mitme kursuse juhataja ja paljude kursusetööde juhendaja. Aastatel 2001–2010 oli ta Tartu Ülikooli Õpetajate Seminari koolimuusika lektoraadi dirigeerimise lektor, kooripraktika ja lõputööde juhendaja, lõputööde hindamiskomisjoni liige. Aastatel 1979–2016 töötas Peiker Tartu Akadeemilise Meeskoori juures koormeistrina.

Ene Peiker maeti 28. augustil 2020 Raadi kalmistule. 

## Tunnustus

* 2009 Tartu Ülikooli medal
* 2017 Tartu medal (aktiivse osalemise eest linna kultuurielus)

## Viited
Mitrofan Nedelin

**Mitrofan Ivanovitš Nedelin** (vene keeles *Митрофан Иванович Неделин*; 27. oktoober (ukj 9. november) 1902 Borissoglebsk, Tambovi kubermang − 24. oktoober 1960 Baikonur) oli Nõukogude Liidu sõjaväelane (suurtükiväe peamarssal), Nõukogude Liidu kangelane (1945). 1959−1960 oli ta Nõukogude Liidu esimene raketivägede ülemjuhataja, 1950−1952 ja 1953−1955 Nõukogude Liidu relvajõudude suurtükiväe juhataja. Hukkus Baikonuri õnnetuses.

## Auastmed

## Autasud
### Nõukogude Liidu autasud
* Austuse märgi orden (1936)
* Punalipu orden (1939, 1942, 1944, 1950)
* Kutuzovi ordeni I klass (1943)
* Suvorovi ordeni I klass (1944)
* Lenini orden (1944, 1945, 1946, 1956, 1957)
* Isamaasõja ordeni I klass (1944)
* Bogdan Hmelnitski ordeni I klass (1944)

### Venemaa Föderatsiooni autasud
* Mehisuse orden (1999, postuumselt)

### Välismaised autasud
* Bulgaaria Sõjateenete orden
* Jugoslaavia Partisanitähe orden
* Ungari Ungari vabaduse orden

## Vaata ka
*Nedelini katastroof

## Välislingid
*Маршалы и Адмиралы Флота Советского Союза marshals.narod.ru (arhiveeritud)
Muşţafā Adīb

**Muşţafā Adīb ‘Abd al-Wāḩid** (araabia keeles مصطفى أديب عبد الواحد; sündinud 30. augustil 1972 Tripolis) on Liibanoni diplomaat, jurist, teadlane ja poliitik. Ta on 2013. aastast Liibanoni suursaadik Saksamaal.

## Elulugu
Ta on sündinud 1972. aastal Tripolis. Ta lõpetas Montpellier' Ülikooli, kus ta omandas doktorikraadi õigusteaduse ja politoloogia alal.

Ta on töötanud Liibanoni Ülikooli professorina. Aastatel 2000–2004 oli ta Liibanoni transpordiministri Najīb Mīqātī nõunik.

Aastast 2013 on ta Liibanoni suursaadik Saksamaal.

31. augustil 2020 määrati ta Liibanoni peaministri kandidaadiks, kuid tal ei õnnestunud valitsust moodustada.

## Isiklikku
Ta on abielus ja tal on viis last. Usutunnistuse poolest on ta sunniitlik muslim.
Matt Nieto

**Matthew Evan Nieto** (sündinud 5. novembril 1992 Long Beachis California osariigis) on USA jäähokimängija, kes mängib NHL-i klubis Colorado Avalanche ründajana vasakäärel.

Aastatel 2010–2013 mängis ta kolm hooaega Bostoni Ülikooli jäähokimeeskonnas.

2011. aastal valis San Jose Sharks ta NHL-i ''draft''is 47. valikuna. 2013. aasta aprillis sõlmis ta Sharksiga kolmeaastase lepingu. NHL-is tegi ta Sharksi meeskonnas debüüdi 3. oktoobril 2013 mängus Vancouver Canucksi vastu. Esimese värava lõi ta liigas sama aasta 8. oktoobril mängus New York Rangersi vastu.

2017. aasta jaanuaris liitus ta Colorado Avalanche'iga. 2020. aasta oktoobris naasis ta Sharksi. 2023. aasta jaanuaris kaubeldi Nieto koos Ryan Merkleyga Martin Kauti ja Jacob MacDonaldi vastu tagasi Avalanche'i.

Aastatel 2009 ja 2010 tuli Nieto USA kuni 18-aastaste koondisega omavanuste maailmameistriks.

## Viited

## Välislingid
* Matt Nieto NHL.com lehel
* Matt Nieto hockeydb.com lehel
Samael (ansambel)

**Samael** on Šveitsi black metal, industrial metal bänd, mis tegutseb aastast 1987.

## Djskograafia
**Stuudioalbumid**

* Worship Him (1991)
* Blood Ritual (1992)
* Ceremony of Opposites (1994
* Passage (1996)
* Eternal (1999)
* Reign of Light (2004)
* Solar Soul (2007)
* Above (2009)
* Lux Mundi (2011)
* Hegemony (2017)

## Koosseisud
**Praegune koosseis**

* Vorph - vokaal, kitarr
* Drop - kitarr
* Ales - bass
* Xy - trummid,

## Viited
Radio-télévision belge de la Communauté française

**Belgia Prantsuskeelse Kogukonna Raadio-Televisioon** (prantsuse keeles: ***Radio-télévision belge de la Communauté française***, **RTBF**; ) on Belgia prantsuskeelse piirkonna Valloonia rahvuslik avalik-õiguslik ringhääling. RTBF liitus Euroopa Ringhäälingute Liiduga aastal 1950. RTBF on koos Belgia hollandikeelse ringhäälinguga Vlaamse Radio- en Televisieomroeporganisatie (VRT) korraldanud 1987. aasta Eurovisiooni lauluvõistluse Brüsselis.

## Kanalid
### Televisioon
* La Une - peamine telekanal; la1.be
* Tipik - uudised, meelelahutus, (dokumentaal)filmid; tipik.be
* La Trois - uudised, kultuur, lastesaated; latrois.be

RTBF La Une logo.svg|La Une
Logo Tipik.png|Tipik
RTBF La Trois logo.svg|La Trois


### Raadio
* La Première - uudised
* VivaCité - muusika, sport
* Classic 21 - muusika
* Tipik - alternatiivrokk
* Musiq'3 - klassikaline muusika, džäss

RTBF La Première logo.svg|La Première
RTBF Classic 21 logo.svg|Classic 21
Logo Tipik.png|Tipik
RTBF Musiq3 logo.svg|Musiq'3


## Logode ajalugu
### NIR (1930-1960)

NIR-INR 1953.svg|1953–1960


### RTB (1960-1977)

RTB logo 1960.png|1960–1977


### RTBF (1977-)

Logo pole saadaval|1977–1984
RTBF 1984.svg|1984–1991
RTBF 1991.svg|1991–1997
RTBF logo old.svg|1997–2005
Radio-télévision-belge-de-la-Communauté-française-Logo.svg|2005–2010
Logo de la Radio-télévision belge de la Communauté française.png|2010–


## Vaata ka
* Belgia meedia
* Vlaamse Radio- en Televisieomroeporganisatie

## Välislingid
* RTBF koduleht
Pühitsusrist

**Pühitsusrist** (ladina keeles *crux signata*, saksa keeles *Weihekreuz*), ka **konsekratsioonirist** on kiriku sissepühitsemise puhul mitmele poole, näiteks kirikuseintele, altarilauale või mujale maalitud või süvistatud, sageli rõnga sees asetsev ristikujutis.

Ringiga ümbritsetud Kreeka või Malta riste või käppriste tehti kiriku seintele, piilaritele või altariplaadile kiriku sissepühitsemisel. Ristid raiuti või maaliti kohtadele, mida kiriku pühitsemisel salviti krismaga ja mille ees hiljem põlesid küünlad. Selliseid pühitsusriste tehti keskajal tavaliselt 12. Iga rist esindas ühte kaheteistkümnest apostlist. Altarilauale tehti viis pühitsusristi Kristuse viie haava sümbolitena.

## Näiteid Eestist
### Interjööris
* Järva-Madise Püha Matteuse kiriku lääneseinal on ereda punase värviga ja musta piirjoonega maalitud kaks sekotehnikas pühitsusristi, üks neist osaliselt valge krohvikihi all. Ristid on täpselt dateerimata, kuid võivad pärineda isegi 13. sajandist.
* Kaarma Peeter-Pauli kirikus on kaks 13. sajandi pühitsusristi maalitud kooriruumi põhjaseinale ja kümmekond aastat hilisemad on ümarristi ja Malta risti kujutavad maalingud võidukaare kohal (need on kiriku kahelööviliseks ehitamisel jäänud võlvidepealsesse ruumi)
* Pühalepa kiriku koori põhjaseinas on unikaalse bütsantsipärase kujuga maalitud pühitsusrist
* Valjala kiriku hilisgooti kooriruumis on seintes reljeefsed pühitsusristid, nende all on seinas raidkivist küünlakonsoolid, millest üks on murdunud. Samasugused ristid koos küünlakonsoolidena taaskasutatud tüvesevõrudega on kiriku põhja- ja lõunaseina keskel.


Karja Catherine Church interior - Saaremaa.JPG|Maalitud aken pühitsusristiga Karja kiriku kooriruumi põhjaseinal
Karja kiriku kantsel.jpg|Kivvi raiutud pühitsusrist Karja kiriku põhjaseinas kantsli kõrval oleva akna all
Ridala kiriku interjöör 9.jpg|Maalitud pühitsusristid Ridala kiriku kooriruumis
Valjala kirik 2007 10.jpg|Küünlaalustega pühitsusristid Valjala kiriku pikihoone seintel
Maalitud pyhitsusrist puhja kiriku pohjaseinal.jpg|Maalitud pühitsusrist Puhja kiriku põhjaseinal


### Altaritel
* Järva-Jaani Ristija Johannese kirikus on kantsli all endine altari mensa, millel on viis sissekraabitud pühitsusristi.
* Samasugused viis pühitsusristi on Ridala Püha Maarja Magdaleena kiriku keskaegsel altarilaual.
* Harju-Madise kirikus on kivisse raiutud pühitsusrist altarilaual, mis on hiljem saanud trepikäigu laeplaadiks.

### Eksterjööris
Enamasti tehti pühitsusriste kiriku siseseintele, kuid neid võib olla ka välisseintel.
* Nii näiteks on Tartu Jaani kiriku lõunaküljel ühe tellistest laotud tugipiilari seina müüritud maakivi, millel on ringi sees Malta risti kujutis.
* Karula Maarja kiriku lõunaseinas on samuti kivisse raiutud rõngaga ümbritsetud rist, mis võis olla tehtud ehitamise või ehitustööde ajal.

Münnichi hauakabel Tartu Jaani kiriku juures.jpg|Ristiga kivi Tartu Jaani kiriku tugipiilaris Münnichi hauakabeli kõrval


## Viited
Ignalina vald

**Ignalina vald** (leedu keeles *Ignalinos seniūnija*) on 2. järgu haldusüksus (vald) Leedus Ignalina rajooni territooriumil.

Valla pindala on 262&nbsp;km².  2011. aasta seisuga elas seal 1571 inimest. Valla keskus on Ignalina linn, mis aga valla koosseisu ei kuulu. Vallamaja asub aadressil Vasario 16-osios g. 8. Vallavanem on Jonas Polito. 

Lisaks küladele on vallas ka mõned huutorid

## Viited
Okjökull

**Okjökull** oli liustik Islandil.

Liustik sulas lõplikult aastal 2014. 

Augustis 2019 paigaldati selle mälestuseks plaat "Kiri tulevikku", mis muuhulgas märgib tolle aja süsihappegaasi kontsentratsiooni õhus – 415 ppm, viidates sellega liustiku sulamise põhjusena inimpõhjustatud kliimasoojenemisele.
Mensa

**Mensa** ehk **altarilaud** (ladina keeles *mensa* – 'laud') on kiriku altari aluskivile (*stipes*) asetatud plaat. Mensale toetub retaabel, kui see on olemas.

## Ajaloost
Euharistiat seostasid lauaga (altar ehk *mensa Domini* 'Issanda laud') juba varakristlased, nagu viitab kirjakoht 10:21 Pauluse esimeses kirjas korintlastele. Keskaegsete kirikute altarilauad olid eranditult ristkülikukujulised, kuid moodsate kirikute altarite puhul võib ette tulla ka muud kuju. Kiriku traditsioon näeb ette, et mensa peab olema tehtud looduskivist.

Keskajast on pärit traditsioon hoida altarilaua sees reliikviaid. See omakorda tuleb veel vanemast traditsioonist püstitada altar pühaku haua kohale ja pühakoda selle ümber. Näiteks Kaarma kirikus säilinud kolmest altarist kahel on reliikvianišid.

Altari pühitsemisel salvitakse altarilaud krismaga. Keskajal maaliti või süvistati salvitud kohtadesse pühitsusristid.

## Viited

## Vaata ka
* *[[Stipes]]*
* Antimins
Äädikpilvik

**Äädikpilvik** (*Russula acetolens*) on pilvikuliste sugukonda pilviku perekonda kuuluv seen.

Kübar on helekollane kuni kollane, 2–5&nbsp;cm lai. Eoslehekesed on vanematel viljakehadel safrankollased.

Noored viljakehad on lõhnatud, vanad viljakehad lõhnavad äädika, marineeritud kurkide või sinepi järgi. Selle järgi saab teda eristada sarnastest liikidest, näiteks rebupilvikust.

## Viited

## Välislingid

*
Carter Hart

**Carter Hart** (sündinud 13. augustil 1998 Sherwood Parkis Alberta provintsis) on Kanada jäähokimängija, kes mängib väravavahina NHL-i klubis Philadelphia Flyers.

Aastatel 2014–2018 mängis ta neli hooaega Western Hockey League'i (WHL) klubis Everett Silvertips. Aastatel 2016–2018 pälvis ta kolmel hooajal järjest liiga parimale väravavahile antava Del Wilson Trophy. Hooaegadel 2015–16 ja 2017–18 valiti ta lisaks kogu Canadian Hockey League'i hooaja parimaks väravavahiks ning võitis hooajal 2017–18 ka WHL-i hooaja parimale mängijale antava Four Broncos Memorial Trophy.

2016. aastal valis Flyers ta NHL ''Draft''is 47. valikuna. Ta alustas hooajal 2018–19 mängimist American Hockey League'i klubis Lehigh Valley Phantoms. NHL-is tegi ta Flyersi meeskonnas debüüdi 18. detsembril 2018 mängus Detroit Red Wingsi vastu. Ta sai pärast Carey Price'i NHL-is noorimaks ja läbi aegade noorimaks Flyersi väravavahiks, kes on oma debüütmängu võitnud. 2019. aasta jaanuaris sai ta NHL-is pärast Steve Masonit esimeseks väravavahiks, kes on algkoosseisu kuuludes võitnud oma neli esimest mängu. Sama aasta jaanuaris valiti ta lisaks liiga kuu parimaks uustulnukaks. 9. oktoobril 2019 sai Hart 4:0 võidumängus New York Rangersi üle Flyersi ajaloo noorimaks väravavahiks, kes on teinud nullimängu. 2. augustil 2020 aitas ta väljalangemismängudes Flyersil võita Boston Bruinsi tulemusega 4:1, millega sai ta läbi aegade noorimaks Flyersi väravavahiks, kes on NHL-i väljalangemismängudes võidu saavutanud.

2018. aastal tuli Hart Kanada kuni 20-aastaste koondisega juunioride maailmameistriks. 2019. aasta maailmameistrivõistlustel võitis Hart Kanada koondises hõbemedali.

## Viited

## Välislingid
* Carter Hart NHL.com lehel
* Carter Hart hockeydb.com lehel
Linkmenysi vald

**Linkmenysi vald** (leedu keeles *Linkmenų seniūnija*) on 2. järgu haldusüksus (vald) Leedus Ignalina rajooni territooriumil.

Valla pindala on 96&nbsp;km².  2011. aasta seisuga elas seal 937 inimest. Valla keskus on Linkmenysi küla. Vallamaja asub aadressil Liepų g. 2. Vallavanem on Jonas Alekna.

Lisaks küladele on vallas ka mõned huutorid

## Viited
Quinn Hughes

**Quinton Hughes** (sündinud 14. oktoobril 1999 Orlandos Florida osariigis) on USA jäähokimängija, kes mängib kaitsjana NHL-i klubis Vancouver Canucks.

Aastatel 2017–2019 mängis ta kaks hooaega Michigani Ülikooli jäähokimeeskonnas.

2018. aastal valis Canucks ta NHL-i ''draft''is seitsmenda valikuna. 2019. aasta märtsis sõlmis ta Canucksiga kolmeaastase lepingu. NHL-is tegi ta debüüdi 28. märtsil 2019 mängus Los Angeles Kingsi vastu. Esimese värava lõi ta liigas sama aasta 10. oktoobril, kui kohtuti taas Kingsiga. Ta sai sellega pärast J. J. Daigneault'd Canuksi noorimaks kaitsemängijaks, kes on värava löönud. 2019–20 põhihooajal oli ta resultatiivseim uustulnukas (8+45), saades sellega NHL-i uuemal ajastul pärast Bobby Orri ja Brian Leetchi kolmandaks kaitsemängijaks, kes seda suutnud on. Hooaja 2019–20 väljalangemismängudes sai Hughes enim punkte kogunud uustulnukast kaitsemängijaks NHL-i väljalangemismängudes läbi aegade. Samal hooajal valiti ta uustulnukate sümboolsesse koosseisu (*[[NHL All-Rookie Team]]*).

2020. aastal valiti ta NHL-i tähtede mängule. Ta sai teiseks uustulnukast kaitsemängijaks, kes on tähtede mängul värava löönud. Hooaegadel 2019–20 ja 2020–21 on Hughes pälvinud Canucksi hooaja parimale kaitsemängijale antava Babe Pratt Trophy.

2017. aastal tuli Hughes USA kuni 18-aastaste koondisega omavanuste maailmameistriks. Kuni 20-aastaste koondisega on ta võitnud 2018. aasta juunioride maailmameistrivõistlustel pronksmedali ja 2019. aastal hõbemedali. USA jäähokikoondise koosseisus võitis Hughes 2018. aasta maailmameistrivõistlustelt pronksmedali. 

## Viited

## Välislingid
* Profiil NHL.com lehel
* Profiil hockeydb.com lehel
Topeltartikulatsioon

**Topeltartikulatsioon** on keelte struktuuri üldine omadus, mis seisneb kahe tasandi ühikute olemasolus. 

Topeltartikuleeritud süsteem koosneb suhteliselt väiksest hulgast tähenduseta elementidest (keeles foneemidest), mis kombineerudes moodustavad suure hulga tähenduslikke ühikuid (keeles morfeeme). 

Topeltartikuleerituna võib vaadelda ka genoomi – see koosneb koodonitest, mis moodustavad geene. 

Topeltartikulatsiooni mõiste võttis 1949. aastal kasutusele André Martinet.

## Vaata ka
*artikulatsioon
*artikulatsioon (muusika)
Areoolpilvik

**Areoolpilvik** (*Russula virescens*) on pilvikuliste sugukonda pilviku perekonda kuuluv söögiseen.

Kübar on hallitusroheline, 6–15&nbsp;cm lai.

## Välislingid

*
Nokkmüts

**Nokkmüts**  on peamiselt meeste kantav peakate.

Nokkmüts võeti Eestis kasutusele 1850.–1870. aastatel vene sõjaväemütside eeskujul ning oli 19. sajandi lõpuks meeste peamine peakate.

Neid valmistati tumesinisest või mustast villasest riidest ning need olid lameda põhja, voodri, suhteliselt kõrge ääre ja kõva läikiva sirmiga ehk nokaga mütsid.  
 
Nokkmüts oli Eesti eri piirkondades erineva nimetusega: *ulaga müts* (saarte murdes), *nokats* (lõunaeesti murdes), *lakats* (Võru murdes ja Tartu murdes), *lakaga müts*, *sirmiga müts*, *vene müts*, *nokamüts* jne.   

Tänapäeval valmistatakse nende mütside laiad nokad üldjuhul eelpainutatult ja tekstiilsest materjalist (v.a kaptenimütsid, sõjaväemütsid jms). Nokkmütse toodetakse villasegusest, puuvillasest või polümeersest kangast, voodriga või ilma, tagapaelaga, suurust reguleeriva takjakinniti või rihmaga, klõpskinnitusega, ka tuule- ja veekindlatena või perforatsiooniga.
  
## Vaata ka

* Peakatete loend
Eestis varem kantud vanemat tüüpi mütse:
*härjasüdamemüts
*kabimüts
*kikk-kõrvamüts
*ketasmüts
*lontmüts
*murumüts
*nelja sopi müts
*netsmüts

*pottmüts
*punane kübar
*rannamüts
*ratasüll
*rumm-müts
*sariküll
*topsmüts
*tuttmüts
*udarmüts
*võrkmüts


## Viited

## Välislingid

*  Sirmiga müts. Virumaa Muuseumid
2020.–2021. aasta maailma karikasari laskesuusatamises

**2020.–2021. aasta maailma karikasari laskesuusatamises** on 44. ametlik maailma karikasarja hooaeg, mis algab 27. novembril 2020 Kontiolahtis ja lõppeb 21. märtsil 2021 Oslos. Oma üldarvestuse tiitlit 2019.–2020. hooajast kaitsevad Johannes Thingnes Bø ja Dorothea Wierer.

## Võistluste ajakava
IBU maailma karikasarja 2020.–2021 hooaja kalender.

## Tulemused

### Mehed

### Naised

### Teatevõistlused

#### Meeskonnavõistlus

#### Naiskonnavõistlus

#### Segateatevõistlus

## Eestlaste kohad

### Mehed

### Naised

## Viited
Marco Rüütel

**Marco Rüütel** (sündinud 8. veebruaril 1966 Keilas) on eesti ettevõtja, kitarrist ja purjetaja.

## Muusika
Ta kuulus koos Tarmo Kruusimäega Vennaskonna algkoosseisu, kellega asutas seejärel ansambli Tugev Tuul (hilisem ABS ja Kulo). Lisaks on ta mänginud ja loonud muusikat koos Danel Pandrega ansamblis Rob Roy ning esinenud külaliskitarristina mitmes Eesti ansamblis.

## Sport
Noorukieas tegeles ta purjetamisega, tuli kolmel korral (1980, 1981 ja 1982) purjetamises Eesti meistriks ning võitis kahel korral (1980 ja 1982) NSV Liidu noorte meistrivõistluste pronksmedali.

## Välireklaam
1994. aastast on ta töötanud peamiselt välireklaami alal, loonud üleriigilise välireklaamiketi **Prisma NET** ja juhib seda ettevõtet.

## Välislingid
*www.prismanet.ee
Koorivõre

**Koorivõre** ehk **koorivahevõre** (ladina keeles *cancelli*) on kiriku koori pikihoonest eraldav ažuurne või avadega konstruktsioon. Koorivõre ei sulge vaadet altariruumi erinevalt letnerist. Idakirikus kujunes varakristlikust barjääritaolisest ja hiljem sammastega *[[templon]]*ist ikonostaas.

## Ajaloost
Koorivahevõre taolisi ehitisi altariruumi ees esines juba eelromaani ehitistes, näiteks Astuuria kuningriigis püstitatud kirikutes. Bütsantsi kirikutes oli selliseks eraldajaks paneelide, kolonnettide ja arhitraaviga *templon*.

Koori eraldab alates 12. sajandist kogudusele määratud hooneosast eriti kloostri- ja stiftikirikutes kõrge vahesein (*Chorschranke*, *choir screen* või *rood screen*). Kui selle küljes asus lugemispult ja selle ees ilmikute altar, oli tegemist letneriga.

Alates 15. sajandist ilmub barjääritaolise vahevõre asemele üha sagedamini kõrge kunstipäraselt sepistatud ja kaunistatud metallist võresein ehk doksaal. Kõige kaunimad näited neist võreseintest pärinevad 17. sajandist, näiteks Püha Martini ja Oswaldi kiriku koorivõre Weingartenis Württembergis.

## Pildid

Basilica di San Clemente al Laterano - interno.jpg|Rooma San Clemente madal vahesein on näide varakristlikust barjääritaolisest eraldajast
S Maria Valle Porclaneta.jpg|Bütsantsipärane *[[templon]]* Santa Maria in Valle Porclaneta romaani kirikus
All Saints Church, Edingthorpe, Norfolk, 14th-century chancel screen (author - Kolforn) (cropped).jpg|14. sajandi gooti koorivõre Edingthorpe'i kõigi pühakute kirikus Norfolkis
Matarengi Church interior.jpg|Barokne puust nikerdatud koorivõre Matarengi kirikus Rootsis
Husaby kyrka 20090523-08.jpg|Barokne puuvarbadest koorivõre keskaegse Husaby kiriku kitsas võidukaares



20150424460DR Doberlug-Kirchhain Klosterkirche Dobrilugk Altar.jpg|Barokne metallist koorivõre Doberlug-Kirchhaini kloostrikirikus
Weingarten Chorgitter 1.jpg|Barokne koorivõre kirikus Weingartenis
Augsb Kath Heilig Kreuz Gitter.jpg|18. sajandi rokokoostiilis koorivõre Augsburgi Püha Risti katoliku kirikus


## Vaata ka
* Letner
* *[[Templon]]*
* Ikonostaas
* Altariaed

## Viited
Altariaed

**Altariaed** on altariruumi ees asuv või altariesist kõrgendikku ümbritsev madal balustraad või võre, mille ääres usklikud võtavad vaimulikult vastu armulauda. Enamik vanemaid altariaedu on varustatud põlvituspingiga, millele armulaua vastuvõtjad põlvitavad.

Altariaed võib olla kujundatud vahepostidega või ilma nendeta. Altariaed võib olla kaetud liturgilises värvis kattega, kattega võidakse katta ka põlvituspink.

## Viited

## Välislingid
* [Altarschranken (B. In der protestantischen Kirche). - Reallexikon zur Deutschen Kunstgeschichte](http://www.rdklabor.de/wiki/Altarschranken_(B._In_der_protestantischen_Kirche))
* Altar Rail. - Catholic Encyclopedia
La Trois

**La Trois** (, eesti keeles: kolm) on Belgia ringhäälingu Radio-télévision belge de la Communauté française prantsuskeelne telekanal.

## Logode ajalugu

RTBF La Trois logo.png|2011–2014
RTBF La Trois logo.svg|2004–2011, 2014–


## Vaata ka
* La Une
* La Deux

## Välislingid
* latrois.be
Õuna-pihlakakoi

**Õuna-pihlakakoi** (*Argyresthia conjugella*) on liik liblikalisi sugukonnast võrgendikoilased (*Yponomeutidae*) (või teise süsteemi järgi sugukonnast *[[Argyresthiidae]]*).

Röövikuna toitub ta pihlaka ja õunapuu seemneist. 

## Välislingid
*
Johann III (Holstein-Kiel)

**Johann III** *Leebe* (u 1297–1359) oli Schauenburgi ja Holstein-Plöni ning Holstein-Kieli krahv, valitsedes Holstein-Plöni (1312–1316 ja taas 1350–1359) ning Holstein-Kieli (1316–1359). Üheskoos Holstein-Rendsburgi krahvi Gerhard III-ga oli Johann III aastatel 1332–1340 eestkostev isand Taani Schleswigi hertsogkonnas.

## Elu

Ta oli krahv Gerhard II ''Pimeda'' ja selle naise Agnese poeg, mis tegi temast Erik VI ja Christoffer II emapoolse poolvenna. 1312. aastal järgnesid Johann ja tema isapoolne poolvend Gerhard IV nende isale kui kaasvalitsevad Holstein-Plöni krahvid. 1316. aastal päris Johann III oma isa nõolt Johann II ''Ükssilmalt'' Holstein-Kieli ja jättis seega oma venna Gerhard IV Holstein-Plöni ainuvalitsejaks. Pärandi tõttu jõuka mehena tegutses Johann varakult kui võimukas kohalik vürst, rahastades Taani sõjapidamist ja tehes koostööd oma nõo Gerhard III-ga.

Tema rahaline toetus Taani kuningatele tegi temast kiiresti juhtiva võlausaldaja, kelle peamine omand oli Fynis. 1326. aasta mässu ajal Christopher II vastu toetas Johann Gerhard III ja Taani suurnikke ning suurendas oma Taani valdusi. Johann III ja Gerhard III kasvav rivaalitsemine viis ta 1330. aastal toetama Christopheri taastamist kuningaks, kuid kahe poolvenna koostöö 1331. aastal Gerhard III vastu lõppes kaotusega. Johann elas selle tagasilöögi poliitiliselt üle, kuid pidi Gerhard III oma ülemuseks aktsepteerima.

Aastatel 1332–1340 oli Johann Taani isand Suur-Beltist idas. Kuid 1332. aastaks kaotas ta Skåne, mis mässas Saksa valitsuse vastu, alludes Rootsi kuningale. Ehkki mingit moodi Gerhard III kaasvalitseja, ei mänginud Johann väga suurt poliitilist rolli ja eelistas keskenduda oma majanduslikule kasumile – sarnaselt Gerhard III-ga vaevasid teda tema oma väikevõlausaldajad. Pärast Gerhard III surma ja Holstein-Rendsburgi valitsuse kokkuvarisemist 1340. aastal tegi Johann raha tagasisaamiseks esialgu koostööd kuningas Valdemar IV-ga, kuid sõja ja majandustehingutega oli ta järgnenud aastatel Taani valdustest aeglaselt, kuid kindlalt välja surutud.

1350. aastal pärandas tema vennapoeg Gerhard V Holstein-Plöni Johannile. Pärast tema surma päris Holstein-Plöni ja Holstein-Kieli tema poeg Adolf IX.

Taani traditsioonis varjutab Johanni Holsteini valitseja Taanis Gerhard III. Tegelikult pole Johanni olemusest palju teada, kuid näib, et ta oli tark diplomaat, kelle ambitsioonid olude sunnil piirdusid järk-järgult majanduslike nõudmistega.

## Pitserid


Pilt:Seal_Johann_III._(Holstein-Kiel)_01.jpg|Johann III pitser, u.1309-1317
Pilt:Seal_Johann_III._(Holstein-Kiel)_02.jpg|Johann III pitser, u.1319-1357
Pilt:Seal_Johann_III._(Holstein-Kiel)_03.jpg|Johann III pitser, u.1323-1350


## Abielu ja järglased

Johann III abiellus 27. jaanuaril 1319 hertsog Heinrich III tütre Katharinaga. Nad said järgmised lapsed:

* Adolf (suri 1390)
* Agnes (suri 1386)
* Mechthild
* Elisabeth

Teises abielus oli tema naine Schwerini krahvi Nikolaus I tütar Merislawa.
Adolf VII (Holstein-Kiel)

**Adolf IX**, ka *Adolf VII*, (u.1327 – 26. jaanuar 1390) oli Holstein-Kieli ja Holstein-Plöni krahv 1359. aastast kuni oma surmani.

## Elu

Tema vanemad olid Johann III "Leebe" ja Katharina. 1362. aasta detsembris abiellus Adolf IX hertsog Albrecht II tütre Annaga.

Adolfi valitsemine oli enamasti rahumeelne. 1375. aastal pantis vürstlik Bremeni peapiiskop Albert II talle Haseldorfi soo. Bremeni peapiiskop ei suutnud hiljem panti lunastada ja Haseldorfi soo on siiani Holsteini osa.

Adolf IX suri pärijateta. Pärast tema surma okupeerisid Holstein-Rendsburgi krahv Nikolaus ja selle vennapojad Holstein-Kieli ja Holstein-Plöni. Schaumburgi dünastiast Holstein-Pinnebergi krahvid protesteerisid ja nõudsid osa pärandist. Vaidlus lahendati rahumeelselt, kus Pinnebergi krahvid said rahalise hüvitise, pluss Nienlandi ringkonna (sealhulgas Neuland ja Herzhorni isandkond) ja mõned maad Elbe ääres. Holstein-Rendsburgi ja Holstein-Pinneburgi krahvid sõlmisid ka vastastikuse pärimise lepingu: kui üks liin hääbub, pärib teine kõik selle valdused ja pärilikud läänid.
Kaasani Ak Bars

**Kaasani Ak Bars** on Venemaa jäähokiklubi, mis tegutseb Kaasanis. See mängib Kontinentaalse Hokiliiga (KHL) Idakonverentsis Harlamovi divisjonis.

Klubi asutati 1956. aastal ja algselt kandis see nime **Kaasani Mašstroi**. Aastatel 1958–1990 kandis klubi nime **Kaasani SK Uritskogo** ja seejärel kuni 1996. aastani **Kaasani Itil**, misjärel sai klubi oma praeguse nime.

2006. aastal tuli Ak Bars Venemaa meistriks. 2009. aastal võitis Ak Bars esimese klubina Gagarini karika. Gagarini karikas võideti ka järgmisel hooajal ning veel hooajal 2017–18.

Klubi koduväljak asub TatNeft Arenal.

## Praegune koosseis
*Seisuga 28. august 2020*
***Väravavahid**: Timur Biljalov, Adam Reideborn
***Kaitsjad**: Roman Abrossimov, Nikolai Averin, Kamil Fazõlzjanov, Kryscijan Chienkieĺ, Nikita Ljamkin, Andrei Pedan, Roman Rukavišnikov, Mikael Wikstrand, Albert Jarullin, Dmitri Judin, Daniil Žuravljov
***Ründajad**: Artjom Galimov, Justin Azevedo, Aleksandr Burmistrov, Patrice Cormier, Stephane Da Costa, Mihhail Fissenko, Aleksandr Hovanov, Nigel Dawes, Nikita Dõnjak, Artjom Lukojanov, Kirill Petrov, Dmitri Voronkov, Mihhail Gluhhov, Stanislav Galijev, Viktor Tihhonov, Daniss Zaripov (*[[kapten (jäähoki)|kapten]]*)

## Saavutused
*Gagarini karikas:
****Võidud** (3): 2008–09, 2009–10, 2017–18
**Teised kohad (1): 2014–15
*Venemaa superliiga:
****Võidud** (1): 2006
**Teised kohad (3): 2000, 2002, 2007
*IIHF-i Euroopa Meistrite Karikas
****Võidud** (1): 2007
*Kontinentaalkarikas:
****Võidud** (1): 2008

## Välislingid
* Koduleht
* Kaasani Ak Bars KHL.ru lehel